REPUBLIKA HRVATSKA

MEĐIMURSKA ŽUPANIJA

**OSNOVNA ŠKOLA DONJI KRALJEVEC**

Donji Kraljevec, 9. travnja 2021.

KLASA: 030-01/21-01-04

URBROJ: 2109-52/21-01-12

 Na temelju čl. 125. Zakona o odgoju i obrazovanju u osnovnoj i srednjoj školi (NN 87/08, 86/09, 92/12, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) te Preporuke Upravnog odjela za obrazovanje i kulturu Međimurske županije da se nastava za učenike svih razreda od 12. travnja 2021.god. održava online, ravnateljica OŠ Donji Kraljevec Sandra Vlahek donosi

**ODLUKU**

**o načinu izvođenja nastave od 12. travnja 2021.god.**

I.

Ovom Odlukom se, u uvjetima proglašene epidemije na području Republike Hrvatske, uređuje način izvođenja nastave u Osnovnoj školi Donji Kraljevec, kao i obavljanje redovnog rada škole.

II.

Za učenike svih razreda (od 1. do 8.) nastava se **od 12. travnja 2021.god**. održava online.

III.

Učitelji održavaju online nastavu i rade od kuće. Stručni suradnik – pedagog i stručni suradnik - knjižničar obavljati će redovan rad od kuće, a prema potrebi i dogovoru s ravnateljicom u prostorijama škole.

IV.

Administrativno osoblje (tajnik i voditelj računovodstva) te pomoćno - tehničko osoblje (domar, spremač, kuhar) obavljati će redovan rad u prostorijama Škole prema dežurstvima koje odredi ravnateljica.

V.

Ova Odluka stupa na snagu danom donošenja.

Odluka vrijedi do opoziva iste.

Odluka obvezuje sve radnike školske ustanove.

Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sandra Vlahek, *prof.*